Poštovana gospođo Novaković,

pročitala sam navode Vlaške narodne stranke u vezi sa serijalom tekstova čiji sam autor.

Putevima vlaške magija vodila nas je agencija Explore Serbia, koja je angažovala profesionalnog vodiča, gospodina Radeta Stojkovića Misirca. Upravo on nam je i ispričao sve o mističnim običajima i tradiciji ovog naroda, što od reči do reči imam snimljeno na mobilnom telefonu.

U tekstovima nema nikakvih naknadnih interpretacija, već je sve kazivanju gospodina Stojkovića, koji je pritom i poreklom Vlah, pa je logično da je upućen u celu priču i nijednog trenutka nisam posumnjala u njegove dobre namere.

Apsolutno nisam imala nameru da ismevam Vlahe, još manje, njihove običaje, već isključivo da o svemu izvestim na, našim čitaocima, zanimljiv način.

Za sve ostale informacije i eventualne nedoumice, stojimo Vam na raspolaganju,

Srdačan pozdrav,

Zorica Zarić,

novinar dnevnih novina Alo!